**Valga seiklus ratastel 2018**

**Võistluse eesmärk ja ülesanne –**Propageerida tervislikke ja aktiivseid eluviise, täiendada osalejate keskkonnaalaseid teadmiseid ning tähistada kaksiklinnade festivali.

**Aeg ja koht –**10. juunil 2018, Valga/Valka linnas. Võistkondade juhendamine ja kohapealse registreerimise kell 17.00-18.00. Start võistkondadele antakse kell 18.30 start. Start ja finiš Valga Spordihalli ees.

**Juhtimine –** Võistluse korraldaja on Valga Avatud Noortekeskus koostöös Kaitseliidu Valgamaa maleva ja Valga Spordihalliga. Täpsemate küsimuste korral pöörduda Valga Avatud Noortekeskuse noorsootöötaja poole. [valgaank@gmail.com](mailto:valgaank@gmail.com)   
  
**Osavõtjad**– Võistkondade suuruseks on 2-4 inimest. Võistkonnas peab olema üks vähemalt 18 aastat vana liige, kui võistkonnas on alla 16-aastased võistlejad. KOHUSTUSLIK ISIKUT TÕENDAV DOKUMENT ID-KAART!

**Võistluste süsteem –** Rada tuleb läbida kogu võistkonnaga koos. Punkti jõudes tuleb teha orienteerumistähisega märge paberile, mida hiljem kontrollitakse finišis.Võistlus tomub Valga ja Valka linnaterritooriumil. Võistlejad on kohustatud kinni pidama liiklusseadusest. Kõikidel võistlejatel on soovituslik kanda helkurvesti. Kiivri kandmine on kõikidele osalejatele rangelt kohustuslik. Kogu tee tuleb läbida jalgratastel. Muud sõiduvahendid pole lubatud s.h pisimopeedid, tasakaaluliikurid, mopeedid, autod jne. Lubatud pole ka elektrijalgrattad. Reeglitest mitte kinnipidamisel on kohtunikel õigus vähendada punkte poole võrra või võistkonna tulemus tühistada.  
  
**Paremusjärjestuse selgitamine** - Autasustatakse kolme kõige rohkem punkte kogunud võistkonda. Võrdsete punktide korral võidab finišisse varem jõudnud võistkond. Kaugemad punktid Valga Spordihalli suhtes annavad 3 punkti, lähemad punktid 1 punkt. Punktides võivad olla lisaülesanded (märgitud kaardil), mille läbimine annab lisapunkti. Kontrollaeg raja läbimiseks on 2 tundi. Iga üle läinud 10 minutit annab -2 punkti.  Üle läinud aega arvestatakse esimesest sekundist. Punktide läbimise järjekorras ja punktidesse jõudmise teekonna valivad võistlejad ise. **Registreerimine –**Eelregistreerimine kuni võistluspäeva kella 13.00ni. Registreerida saab lingil <https://goo.gl/forms/ELpSVgpiro0tRdL63> .Kohapeal registreerimine võimalik erandjuhul, kuna vajalik materjalide eelnev ettevalmistamine. Osalustasu 2 eurot iga osaleja kohta. Osalustasu maksmine toimub kohapeal sularahas.

**Muu**: Kõik võistlejad vastutavad oma tervisliku seisundi eest ise. Juhendis määratlemata juhud lahendavad kohtunikud kohapeal.